Masjid Mukim Sungai Asap 'A'

Masjid Mukim Sungai Asap 'A' merupakan sebuah masjid yang terletak di  Mukim Sungai Asap 'A' 18300 Gua Musang,  Kelantan Darul Naim.

Sejarah

Sebelum masjid ini didirikan, solat berjemaah solat jumaat  dan solat sunat hari raya dibuat di Masjid Mukim Sungai Asap 'B' yang terletak 1km dari kampung. Jarak yang jauh menyukarkan penduduk kampung untuk solat berjemaah dan solat jumaat. Maka, mereka bercadang untuk membina surau atau madrasah di kampung mereka untuk mengatasi masalah tersebut. Kemudian, mereka bergotong-royong membina madrasah tersebut yang diperbuat dari kayu. Madrasah tersebut dianggarkan mampu menampung sekurang-kurangnya 100 ke 150 orang jemaah. Balaisah (madrasah) tersebut kemudian digunakan sebagai "surau jumaat" (sebenarnya istilah tersebut tidak wujud di Kelantan) untuk sub-mukim Sungai Asap. Madrasah tersebut terletak kira-kira 700 meter dari masjid. Madrasah tersebut dibina pada tahun 90-an semasa kampung tersebut baru diterokai.

Pada tahun 2001, masjid yang baharu dibina di atas tapak taman permainan bagi menampung jumlah jemaah yang semakin ramai. Masjid baharu mampu menampung sekurang-kurangnya 200 orang jemaah. Namun, madrasah lama masih digunakan untuk solat fardu; lebih-lebih lagi solat sunat hari raya memandangkan ramai anak perantau yang pulang ke kampung dan masjid tidak mampu menampung limpahan jemaah semasa hari raya. Maka, madrasah berfungsi sebagai tempat tambahan untuk solat sunat hari raya. 

Pentadbiran 
Masjid Mukim Sungai Asap 'A' memiliki nombor pendaftaran masjid No Daftar: MY-03-GM-00027.

Alamat
 Masjid Mukim Sungai Asap 'A', Mukim Sungai Asap 'A'18300 Gua Musang, Kelantan Darul Naim

 Rujukan 

Pautan luar
 Jabatan Hal Ehwal Agama Islam Negeri Kelantan (JAHEAIK)
 Senarai Masjid Seluruh Malaysia
 Jabatan Hal Ehwal Agama Islam Negeri Kelantan (JAHEAIK)
  SENARAI MASJID MUKIM KATEGORI A DI NEGERI KELANTAN TAHUN 2017 
 Persatuan Pecinta Sejarah Kelantan
https://prpm.dbp.gov.my/cari1?keyword=balaisah

Mukim Sungai Asap 'A'